Núm.

119
 17 de novembre del 2021
 24/44
 a) El nom i les dades de contacte de l’encarregat o dels encarregats i de cada responsable per compte 
del qual actua l’encarregat i, si escau, del representant del responsable o de l’encarregat i del delegat de 
protecció de dades.

b) Les categories de tractaments efectuats per compte de cada responsable.

c) Si escau, les transferències de dades personals a un tercer país o a una organització internacional, in-
closa la identificació d’aquest tercer país o organització internacional.

En el cas de les transferències re-
ferides a l’apartat 2 de l’article 45, a més, la documentació de garanties adequades.

d) Si és possible, una descripció general de les mesures tècniques i organitzatives de seguretat a què es 
refereix a l’apartat 1 de l’article 35.

5.

Els registres han de constar per escrit, inclòs el format electrònic.

6.
6.

Quan el responsable o l’encarregat del tractament hagin designat un delegat de protecció de dades, li 
han de comunicar qualsevol addició, modificació o exclusió en el contingut dels registres.

7.

El responsable o l’encarregat del tractament i, si escau, el seu representant, han de posar el registre a 
disposició de l’Agència Andorrana de Protecció de Dades quan aquesta autoritat de control ho sol·liciti.

8.

Les obligacions que estableixen els apartats 2 a 4 no s’apliquen a cap empresa ni organització que tingui 
menys de 50 treballadors, tret que el tractament pugui comportar un risc per als drets i les llibertats de les 
persones interessades, no sigui ocasional o inclogui les categories especials de dades personals esmentades 
a l’article 9, o les dades personals relatives a condemnes i infraccions penals a què es refereix l’article 10.

Article 35.

Seguretat i confidencialitat del tractament
1.
Seguretat i confidencialitat del tractament
1.

Tenint en compte l’estat de la tècnica, el cost d’aplicació i la naturalesa, l’abast, el context i les finalitats 
del tractament, així com els riscos de probabilitat i de gravetat diversa per als drets i les llibertats de les 
persones físiques, el responsable i l’encarregat del tractament han d’aplicar les mesures tècniques i orga-
nitzatives apropiades per garantir un nivell de seguretat adequat al risc, que si escau inclogui, entre altres:
 a) La pseudonimització i el xifrat de dades personals.

b) La capacitat de garantir la confidencialitat, la integritat, la disponibilitat i la resiliència permanents dels 
sistemes i dels serveis de tractament.

c) La capacitat de restaurar la disponibilitat i l’accés a les dades personals de manera ràpida, en cas d’in-
cident físic o tècnic.

d) Un procés per verificar, avaluar i valorar regularment l’eficàcia de les mesures tècniques i organitzati-
ves establertes per garantir la seguretat del tractament.
Reglamentàriament es poden establir mesures addicionals.

2.

En avaluar l’adequació del nivell de seguretat, cal tenir particularment en compte els riscos que presenta 
el tractament de dades, en especial com a conseqüència de la destrucció, la pèrdua o l’alteració accidental 
o il·lícita de dades personals transmeses, conservades o tractades d’una altra manera, o la comunicació o 
l’accés no autoritzats a aquestes dades.

3.

L’adhesió a codis de conducta o a un mecanisme de certificació aprovat de conformitat amb la normativa 
de protecció de dades personals de la Unió Europea que tingui validesa general dins de la Unió, pot servir 
d’element per demostrar que es compleixen els requisits que estableix l’apartat 1 d’aquest article.

4.
4.

El responsable i l’encarregat del tractament han de prendre mesures per garantir que qualsevol persona 
que actua sota la seva autoritat i que té accés a dades personals només pot tractar aquestes dades seguint 
les instruccions del responsable, tret que estigui obligada en virtut d’una exigència legal a fer-ho altrament.

5.

A més dels deures de secret professional de conformitat amb la normativa aplicable, els responsables del 
tractament de dades i encarregats del tractament, així com totes les persones que intervinguin en qualsevol 
 l
a
r
e
n
e
G
l
l
e
s
n
o
C